ירחון לנושאי פרסום, שיווק ומדיה. יוצא לאור על-ידי איגוד המפרסמים בישראל החל מ-1975. מ-2006 מופיע במהדורת אינטרנט בלבד
מגזין לנושאי פרסום, שיווק ומדיה שראה אור לראשונה בפברואר 1975, ביוזמתו של המנכ"ל הראשון של איגוד המפרסמים בישראל, ברוניסלב טאו (1966–1994). המגזין יצא לאור אחת לחודש על-ידי איגוד המפרסמים, ושימש במה לפרסומים מקצועיים בנושאי תקשורת ופרסום. בין היתר כתבו במגזין ירון לונדון, יוסי קליין, נסים דיין ויצחק רועה. עורכת "דבר" חנה זמר כתבה בעיתון מדור קבוע מתחילת שנות התשעים ועד 2003. מספר העמודים הממוצע היה כ-60. ב-2004, במטרה להגדיל את תפוצת המגזין, הוא עוצב מחדש ומונה לו עורך חדש, גדי שמשון, שחבר לעורכת העיתון מתחילת דרכו, רעיה נבו. הניסיון לא צלח, וב-2006 הפסיק המגזין לצאת לאור במהדורת דפוס והחל להתפרסם כחלק מתוכני אתר האינטרנט של איגוד המפרסמים, הנושא אותו שם. איגוד המפרסמים הסביר את ההחלטה בעלויות הכספיות הכרוכות בהפקה והפצה של מהדורת דפוס. החלק העיתונאי של אתר "אותות" כולל מאמרים ארכיוניים ממהדורת הדפוס של המגזין לצד מאמרים חדשים המוזמנים מכותבים בארץ ובחו"ל. באתר נמשכת הבחירה ב"פרסומת החודש", כבמגזין המודפס, ומוצגת בחירת ועדת השיווק של האיגוד ל"איש השיווק של החודש" ו"איש השיווק של השנה". רעיה נבו 1975–2007 רעיה נבו וגדי שמשון 2004–2006 אבי פאר אילן גבע אילן סימון אלי גידור דורון צבי דנה פרץ זאב ליכטנזון חנה זמר יאיר פלדמן יונתן שם-אור יוסי קליין יורם א. שמיר יורם ברנע יורם עבר-הדני יצחק רועה ירון לונדון מיכאל רוט נסים דיין ע. צופיה עודד רוזן עופר גולן פרופ יחיאל זיו פרופ שמואל ליימן-וילציג צבי אייל רמי הסמן רן רבן תיקי בלס אתר האינטרנט של "אותות" אתר האינטרנט "אינדקס", דפוס, גרפיקה והוצאה לאור "אותות החדש יופץ השבוע", 29.6.2004, nrg